Kjörstjórn í Úganda lýsti því yfir í morgun að sitjandi forseti hafi fengið meirihluta atkvæða þegar talning var langt komin. Andstæðingur hans, tónlistarmaðurinn og leiðtogi stjórnarandstöðunnar Bobi Wine, telur að kosningasvindl hafi átt sér stað. Hermenn hafa setið um heimili hans.
Yoveri Museveni hefur setið á forsetastóli í Úganda síðan árið 1986. Keppinautur hans um embættið, Bobi Wine, lýsti þvi yfir í gær að hermenn hafi umkringt heimili hans og farið þangað inn.
We also want to inform the world that our lives are in danger. Having survived assassination attempts on the campaign trail and now being confined at home, still we are being attacked at home by soldiers armed. They have not shown us, they have not told us what they intend to do. They have not told us why they are here.
Við viljum að heimurinn viti að við erum í lífshættu. Við höfum lifað af morðtilraunir í kosningabaráttunni og erum nú föst á heimili okkar. Vopnaðir hermenn umkringja húsið, Wine í gær. Hermennirnir hafi ekki tilkynnt þeim hvers vegna þeir eru við heimilið né hvað þeir hafi í hyggju.
Wine er þekktur tónlistarmaður í Úganda og er talað um að í kosningunum nú mætist ólíkar kynslóðir, enda var Wine aðeins fjögurra ára þegar sitjandi forseti tók við völdum. Wine þykir vera fulltrúi yngri kynslóðarinnar og tákn nýrra tíma í stjórnmálum. Áhrif hans ná lagt út fyrir heimalandið. Wine ólst upp í fátækrahverfi og var kjörinn á þing árið 2017. Hann hefur lýst yfir sigri í kosningunum og telur að þær hafi ekki farið fram með réttmætum hætti. Óttast er að víðtæk mótmæli brjótist út verði sitjandi forseti lýstur sigurvegari í dag. Allt stefnir í að svo verði, því kjörstjórn lýsti því yfir í dag að þegar 86,7 prósent atkvæða hafi verið talin hafi Museveni, sitjandi forseti, fengið 58,8 prósent atkvæða og Wine 34,2 prósent.
Kjörstjórn í Úganda lýsti því yfir í morgun að sitjandi forseti hafi fengið meirihluta atkvæða þegar talning var langt komin. Hermenn hafa setið um heimili keppinautar forsetans.